Kongsgård

En kongsgård er en storgård som har tilhørt kongemakten, og ble brukt som kongelig residens i vikingtiden. Den nye styreformen til Harald Hårfagre var basert på store gårder langs kysten, til underhold for konge og hird. I fjordområdene innenfor knyttet kongen til seg lokale stormenn med delegert kongelig myndighet og militær makt. Systemet ble gradvis endret da kongen fikk fastere foranking i byene og med framveksten av statssamfunnet på 11-1200-tallet. 

 Harald Hårfagres kongsgårder 

Ifølge Snorre Sturlasons Heimskringla utnevnte Harald en jarl i hvert av fylkene han erobret eller hadde arvet. Hver jarl skulle ha under seg fire herser eller flere. Hver herse skulle ha en kongsgård verdsatt til 20 mark landskyld.Harald Hårfagres saga, avsnitt 6 Med de 26 fylkene som er nevnt skulle det totale antallet kongsgårder dermed overstige hundre.

Kongen selv vekslet på hvor han bodde. Kildene gir motstridende opplysninger med hensyn til hvor Harald bodde. Årsaken kan være at kunnskapen var gått tapt fram til de første sagaene ble nedskrevet 300 år etter at Harald levde.

Fagerskinna forteller at hans hovedgard var Gaular, da han var konge i Sogn.Fagerskinna, utgave ved Johan Schreiner, 1982, side 22.

Verken Theodoricus monachusTheodoricus monachus: Historien om de gamle norske kongene kapittel 16. Ågrip eller Fagerskinna fortalte hvor Harald bodde da han var konge over et større område.

Haraldskvadet forteller at Harald oppholdt seg på Utstein, sannsynligvis ved dagens Utstein kloster på Mosterøy. Teksten er knyttet til slaget i Hafrsfjord, og lyder: «østmenns herre som holder til på Utstein».Fagerskinna, utgave ved Johan Schreiner, 1982, side 25.

Ifølge HeimskringlaHeimskringla, «Harald Hårfagres saga», vers 38. og Egils sagaEgils saga, 1970, side 74. styrte Harald sitt rike ved å oppholde seg på gardene Alreksstad i Bergen, Seim i Nordhordland, Fitjar på Stord, Utstein og Avaldsnes. Om Snorre Sturlason baserte dette på kilder eller om det er diktning vet vi ikke.

Det kan være at han en tid bodde på Gaular, og senere på Utstein, men det er svært usikkert.

 Olav Tryggvasons kongsgård 
Olav Tryggvason fikk seg bygd en kongsgård i NidarosOlav Trgvesons saga, avsnitt 70, videreført av etterfølgeren Olav den helligeOlav den helliges saga, avsnitt 53  og etterkommerne hans.Harald Hardrådes saga, avsnitt 38 

 Andre norske kongsgårder 
''Listen nedenfor presenterer kongsgårder i Norge som fremdeles er i drift eller bebodd:
 Huseby gård (Tjølling,Vestfold)
 Huseby gård (Stange)
 Hustad gård (Fræna)
 Kongsgård (Stavanger)
 Oddernes kongsgård (Kristiansand)
 Sem hovedgård (Tønsberg)
 Nedenes kongsgård (Arendal)
 Bygdøy kongsgård (Oslo) 
 Erkebispegården i Trondheim
 Værne Kloster (Moss) 
 Kongsgården i Oslo

 Kongsgårder i det danske riksfellesskapet 
 Børglum Kloster
 Kirkjubøargarður

 Referanser 

Kategori:Vikingtiden
Kategori:Norrøn tid
Kategori:Norges historie
Kategori:Gårder i Norge
Kategori:Det svenske monarkiet